CELEX: E2015P0022
Language: hu
Date: 2015-08-17 00:00:00
Title: Az EFTA Felügyeleti Hatóság által 2015. augusztus 17-én a Liechtensteini Hercegség ellen benyújtott kereset (E-22/15. sz. ügy)

10.12.2015   
            
            
               HU
            
            
               Az Európai Unió Hivatalos Lapja
            
            
               C 410/7
            
         Az EFTA Felügyeleti Hatóság által 2015. augusztus 17-én a Liechtensteini Hercegség ellen benyújtott kereset
   (E-22/15. sz. ügy)
   (2015/C 410/06)
   Az EFTA Felügyeleti Hatóság 2015. augusztus 17-én keresetet nyújtott be az EFTA-Bíróságon a Liechtensteini Hercegség ellen. Az EFTA Felügyeleti Hatóságot (35 Rue Belliard, 1040 Brüsszel, Belgium) meghatalmazotti minőségben Markus Schneider, Clémence Perrin és Íris Ísberg képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               A Liechtensteini Hercegség azáltal, hogy az előírt határidőn belül nem fogadta el az Európai Gazdasági Térségről szóló megállapodás II. melléklete XIII. fejezete 15q. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (az emberi felhasználásra szánt gyógyszerek közösségi kódexéről szóló 2001/83/EK irányelvnek a hamisított gyógyszerek jogszerű ellátási láncba való bekerülésének megakadályozása tekintetében történő módosításáról szóló, 2011. június 8-i 2011/62/EU európai parlamenti és tanácsi irányelv, valamint a 2001/83/EK irányelvnek a farmakovigilancia tekintetében történő módosításáról szóló, 2012. október 25-i 2012/26/EU európai parlamenti és tanácsi irányelv) végrehajtásához szükséges intézkedéseket, nem teljesítette a jogi aktusok 2. cikke és az EGT-megállapodás 7. cikke alapján fennálló kötelezettségeit.
            
         
               2.
            
            
               Az eljárás költségeit a Liechtensteini Hercegség viseli.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A kereset szerint a Liechtensteini Hercegség legkésőbb 2015. április 11-ig nem tett eleget az EFTA Felügyeleti Hatóság 2015. február 11-i indokolással ellátott véleményének, amely kimondta, hogy a Liechtensteini Hercegség nem hajtotta végre a belső jogában az Európai Gazdasági Térségről szóló megállapodás II. melléklete XIII. fejezete 15q. pontjában említett – és az EGT-megállapodáshoz annak 1. jegyzőkönyvével hozzáigazított – az emberi felhasználásra szánt gyógyszerek közösségi kódexéről szóló 2001/83/EK irányelvnek a hamisított gyógyszerek jogszerű ellátási láncba való bekerülésének megakadályozása tekintetében történő módosításáról szóló, 2011. június 8-i 2011/62/EU európai parlamenti és tanácsi irányelvet,
               valamint
               a 2001/83/EK irányelvnek a farmakovigilancia tekintetében történő módosításáról szóló, 2012. október 25-i 2012/26/EU európai parlamenti és tanácsi irányelvet (a továbbiakban: „a jogi aktusok”).
            
         
               —
            
            
               Az EFTA Felügyeleti Hatóság előadja, hogy a Liechtensteini Hercegség azáltal, hogy az előírt határidőn belül nem fogadta el az irányelvek végrehajtásához szükséges intézkedéseket, nem teljesítette a jogi aktusok 2. cikke, valamint az EGT-megállapodás 7. cikke alapján fennálló kötelezettségeit.